Slökkviðlið Borgarbyggðar var um klukkan 20 í kvöld kallað að þriggja hæða fjölbýlishúsi við Egilsgötu 19 í Borgarnesi . Þar var eldur í íbúð á jarðhæð og mikill hiti farinn að myndast . Kona með barn var komin út úr íbúðinni þegar slökkviliðsmenn komu á staðinn . Konan mun hafa brennst á höndum við að fara út með pott sem hafði verið á eldavél . Öllum íbúum hússins var gert að yfirgefa það og var opnuð neyðarmóttaka á vegum RKÍ í grunnskólanum meðan slökkvistarf stóð yfir . Slökkvistarf gekk vel og var því lokið um tíu mínútum síðar og þá farið að reykræsta húsið . Að sögn slökkviliðsmanna var íbúðin mikið skemmd að innan . Þá komst reykur inn í nærliggjandi íbúðir , en samtals eru fimm íbúðir í húsinu .